Ego Odo, dux Burgundię, notum facio presentibus et futuris, quod dominus Galtherus de Sumbernum dedit Deo et fratribus Templi ad opus domus Avonnę, pro anima sua et pro animabus antecessorum suorum, usuagium in universa terra sua, in qua ipse et homines sui usuant ad proprias eorum pecudes, et ejusdem villę in pasturis, scilicet dampno reddente, et ipse et sui homines, similiter in eorum pasturis. Domus vero Avonnę scilicet in nemoribus in quibus dictus Galcherius et homines sui usuagium habent, ad ipsos usus suos libere, sicut dominus G. et sui homines usuabit. Preterea concessit predictis fratribus quicquid adquirere poterunt in supradicta villa de casamentis que de eo tenentur. Et hoc laudavit ipse Galtherus supradictus, et Jacoba, uxor ejus et pro pueris suis, qui nondum etatem laudandi habebant. Laudavit mater et dominus Garnerus, frater dicti Galtheri. Hujus rei testes sunt dominus Constancius, presbiter Avonnę; dominus Willelmus de Charmoi; dominus Vilencus et frater Theobaudus. Actum est hoc anno incarnati Verbi millesimo centesimo nonagesimo sexto.